सिटी स्टेशन से नशीले कैप्सूलों और गोलियों से भरा बैग मिला
जालंधर | सिटीस्टेशन के प्लेटफार्म नंबर एक से नशीले कैप्सूलों और गोलियों से भरा लावारिस बैग मिला है। जीआरपी थाने के एसएचओ धरमिंदर कल्याण ने बताया शुक्रवार सुबह 10:30 बजे सब इंस्पेक्टर मुजैल राम और एएसआई अशोक पार्टी के साथ स्टेशन पर चैकिंग कर रहे थे। प्लेटफार्म नंबर एक पर पार्सल वाले कमरे के बाहर बैंच पर एक लाल रंग का बैग पड़ा था। शक होने पर जब बैग को खोला तो उसमें से 6960 नशीले कैप्सूल और 1150 नशीली गोलियां मिली है। ड्रग इंस्पेक्टर को मौके पर बुलाकर सामान की जांच करने के बाद पर्चा दिया गया है। स्टेशन के आसपास लगे सीसीटीवी कैमरों को चैक किया जाएगा, ताकि बैग लेकर आने वाले का पता लग सके।
hin_Deva hin_Deva